ຂ່າວພາຍໃນກະຊວງ
ທ່ານ ປອ. ສັນຕິສຸກ ສິມມາລາວົງ ຮອງລັດຖະມົນກະຊວງ ຍທຂ ພ້ອມດ້ວຍຄະນະ ເຂົ້າອວຍພອນວັນສ້າງຕັ້ງກອງທັບ ປະຊາຊົນລາວ ຄົບຮອບ 69 ປີ
- Details
- Published on ສຸກ, 19 ມັງກອນ 2018 07:36
ໃນຕອນບ່າຍເວລາ 15:00 ໂມງ ຂອງວັນທີ 18 ມັງກອນ 2018 ຢູ່ທີ່ກະຊວງ ປ້ອງກັນປະເທດ ທ່ານ ປອ. ສັນຕິສຸກ ສິມມາລາວົງ ຮອງລັດຖະມົນກະຊວງ ຍທຂ ພ້ອມດ້ວຍຄະນະ ມີບັນດາທ່ານຫົວໜ້າກົມ, ທ່ານຮອງຫົວໜ້າກົມ, ທ່ານຫົວໜ້າສະຖາບັນ ເຂົ້າອວຍພອນຄະນະນຳກະຊວງປ້ອງກັນປະເທດ ເນື່ອງໃນໂອກາດວັນສ້າງຕັ້ງກອງທັບປະ ຊາຊົນລາວຄົບຮອບ 69 ປີ.
ໃນໂອກາດອັນສະງ່າລາສີນີ້ ທ່ານ ປອ. ສັນຕິສຸກ ສິມມາລາວົງ ຮອງລັດຖະມົນຕີ ກະຊວງ ຍທຂ ພ້ອມດ້ວຍຄະນະ ໄດ້ເຂົ້າອວຍພອນ ທ່ານ ພົ.ທ. ວິໄລ ຫລ້າຄຳຟອງ, ເລຂາທິການສູນກາງພັກ, ຮອງລັດຖະມົນຕີກະຊວງ ປ້ອງກັນປະເທດ ພ້ອມດ້ວຍຄະນະ, ໂດຍທ່ານ ໄດ້ສະແດງຄວາມຮູ້ບຸນຄຸນຕໍ່ກຳລັງປ້ອງກັນຊາດປ້ອງກັນຄວາມສະຫງົບ ທີ່ຍາມໃດກໍ່ຍອມເສຍສະຫຼະຕົນເອງ ບໍ່ວ່າຈະເປັນກຳລັງ ປ້ອງກັນຊາດທີ່ປະຈຳຢູ່ເຂດຊາຍແດນ,ຫ່າງໄກ ສອກຫລີກ ກໍຄືກອງກຳລັງທີ່ປະຈຳຢູ່ໃນຂອບເຂດທົ່ວປະເທດ ເພືອ່ເຮັດໃຫ້ປະຊາຊົນລາວບັນດາເຜົ່າໄດ້ມີຄວາມຜາ ສຸກຮົມເຢັນ ພ້ອມກັນສ້າງສາພັດທະນາປະເທດຊາດໃຫ້ຮຸ່ງເຮືອງສີວິໄລ, ໂອກາດນີ້ ທ່ານຍັງໄດ້ສະແດງຄວາມ ຮູ້ບຸນຄຸນຢ່າງຈິງໃຈມາຍັງຄະນະນຳກະຊວງປ້ອງກັນປະເທດ ແລະ ໄດ້ອວຍພອນໄຊອັນປະເສີດ ໃຫ້ແກ່ ຄະນະນຳກະຊວງປ້ອງກັນປະເທດທຸກທົ່ວໜ້າ ຈົ່ງມີສຸກຂະພາບເຂັ້ມແຂງ ຕາງໜ້າກະຊວງ ຍທຂ ທ່ານ ປອ. ສັນຕິສຸກ ສິມມາລາວົງ ຮອງລັດຖະມົນຕີໄດ້ມອບເງິນຊ່ວຍເຫຼືອຈຳນວນໜື່ງເພື່ອປະກອບສ່ວນ ນຳໃຊ້ເຂົ້າໃນການປະຕິບັດວຽກງານ ວິຊາສະເພາະ ຂອງກຳລັງປ້ອງກັນຊາດ ຈາກນັ້ນ ທ່ານ ພົ.ທ. ວິໄລ ຫລ້າຄຳຟອງ, ເລຂາທິການສູນກາງພັກ, ຮອງລັດຖະມົນຕີກະຊວງປ້ອງກັນປະເທດ ກໍ່ໄດ້ສະແດງຄວາມຂອບໃຈມາຍັງຄະນະນຳກະຊວງ ຍທຂ ທີ່ຍາມໃດກໍ່ໃຫ້ ການຊ່ວຍເຫຼືອບໍ່ວ່າຈະເປັນທາງດ້ານປັດໃຈຕ່າງໆ ປະກອບສ່ວນເຂົ້າໃນກຳລັງ ປ້ອງກັນຊາດເປັນປະຈຳທຸກປີ.
ພິທີເຊັນສັນຍາວ່າຈ້າງບໍລິສັດທີ່ປຶກສາໂຄງການກໍ່ສ້າງທາງລົດໄຟລາວ-ໄທ ໄລຍະ II (ຕອນທີ 2)
- Details
- Published on ພະຫັດ, 18 ມັງກອນ 2018 10:14
ໃນຕອນຄ່ຳເວລາ 17:30 ໂມງ ຂອງວັນທີ 16 ມັງກອນ 2018 ຢູ່ທີ່ໂຮງແຮມດອນຈັນພາເຣດ ໄດ້ມີພິທີ ເຊັນສັນຍາວ່າຈ້າງບໍລິສັດທີ່ປຶກສາໂຄງການກໍ່ສ້າງທາງລົດໄຟລາວ-ໄທ ໄລຍະ II (ຕອນທີ 2) ລະຫວ່າງ ກົມທາງລົດໄຟ, ກະຊວງໂຍທາທິການ ແລະ ຂົນສົ່ງ ແລະ ບໍລິສັດ ເອຊຽນ ອິນຈີເນຍຣິງ ຄອນຊາວຕິ້ງ (AEC) (ປະເທດໄທ) ໃຫ້ກຽດເຂົ້າຮ່ວມໃນພິທີມີ ທ່ານ ປອ. ບຸນຈັນ ສິນທະວົງ ລັດຖະມົນຕີ ກະຊວງ ຍທຂ. ຕາງໜ້າໃຫ້ກົມທາງລົດໄຟ ກະຊວງ ໂຍທາທິການ ແລະ ຂົນສົ່ງ ໂດຍ ທ່ານ ແສງທະວີໃສ ມະລີວັນ, ຮອງຫົວໜ້າກົມທາງລົດໄຟ ແລະ ທ່ານ ດຣ. ສົບໂຊກ ສີສາຄອນ, ປະທານທີ່ປຶກສາ ຜູ້ຕາງໜ້າ ບໍລິສັດ ເອຊຽນ ອິນຈີເນຍຣິງ ຄອນຊາວຕິ້ງ(AEC) (ປະເທດໄທ). ມີທ່ານ ຮອງເຈົ້າຄອງນະຄອນຫຼວງວຽງຈັນ, ທ່ານ ເອກອັກຄະລະສະທູດໄທ ປະຈຳ ສປປ ລາວ, ທ່ານ ຮອງເຈົ້າເມືອງໄຊເສດຖາ, ບັນດາທ່ານຫົວໜ້າກົມ, ຮອງຫົວໜ້າກົມ, ພະນັກງານບຳນານ, ພະນັກງານວິຊາການ, ແລະ ພະນັກງານບໍລິສັດທີປຶກສາ ເຂົ້າຮ່ວມ ຈຳນວນ 63 ທ່ານ.
ບໍລິສັດທີ່ປຶກສາມີໜ້າທີ່ໃນການປັບປຸງການອອກແບບ 3 ເດືອນ, ກະກຽມເອກະສານເພື່ອປະມູນເອົາບໍລິ ສັດຜູ້ຮັບເໝົາ 4 ເດືອນ, ໄລຍະຄຸ້ມຄອງການກໍ່ສ້າງ 27 ເດືອນ ແລະ ໄລຍະຄ້ຳປະກັນ 12 ເດືອນ ລວມໄລຍະ ທັງໝົດ 46 ເດືອນ ເຊິ່ງບໍລິສັດທີ່ປຶກສາຈະເຮັດໜ້າທີ່ຕາງໜ້າເຈົ້າຂອງໂຄງການ, ໃນການຕິດຕາມຄວບ ຄຸມດ້ານເຕັກນິກ, ແຜນການກໍ່ສ້າງຈົນໃຫ້ໂຄງການສຳເລັດຕາມແຜນການ ແລະ ຂໍ້ກຳນົດດ້ານເຕັກນິກ ທີ່ວາງໄວ້
ໃນການກໍ່ສ້າງຕອນທີ 1 ທີ່ຜ່ານມານນັ້ນແມ່ນມີການກໍ່ສ້າງລະບົບ CY, ກໍ່ສ້າງລະບົບລາງຫຼີກ, ປັບປຸງຍົກ ລະດັບລະບົບສັນຍານ ແລະ ລະບົບໂທລະຄົມມະນາຄົມຢູ່ສະຖານີລົດໄຟທ່ານາແລ້ງ, ກໍ່ສ້າງຫ້ອງການກົມ ລົດໄຟ ແລະ ເຮືອນພັກພະນັກງານ ປະຈຸບັນໄດ້ຮັບການຕົກລົງເຫັນດີ ຈາກຄະນະນຳກະຊວງໂຍທາທິການ ແລະ ຂົນສົ່ງ ແລະ ທັງສອງຝ່າຍໄດ້ເຫັນດີເປັນເອກະພາບກັນ ເຊັນສັນຍາການກໍ່ສ້າງໃນໄລຍະ II (ຕອນ 2) ນີ້ປະກອບມີ ການກໍ່ສ້າງທາງລົດໄຟຍາວ 7,5 Km ພ້ອມດ້ວຍລະບົບລາງຫຼີກ, ກໍ່ສ້າງອາຄານສະຖານີ ວຽງຈັນ, ກໍ່ສ້າງທາງເຂົ້າຫາສະຖານີວຽງຈັນ ຍາວ 2 Km, ກໍ່ສ້າງການຕິດຕັ້ງລະບົບສັນຍານ ແລະ ລະບົບ ໂທລະຄົມມະນາຄົມ ແລະ ລະບົບສາທາລະນູປະໂພກຕ່າງໆ ອີກຈຳນວນໜຶ່ງເຊິ່ງຄາດວ່າຈະສຳເລັດ
ໜ່ວຍພັກຮາກຖານ ສະຖາບັນຄົ້ນຄວ້າ ໂຍທາທິການ ແລະ ຂົນສົ່ງ ເປີດກອງປະຊຸມສະຫລຸບຕີລາຄາ ການຈັດຕັ້ງປະຕິບັດ ມະຕິກອງປະຊຸມໃຫຍ່ຄັ້ງທີ IV
- Details
- Published on ສຸກ, 19 ມັງກອນ 2018 02:33
ໃນວັນພຸດ ວັນທີ 17 ມັງກອນ 2018 ສະຖາບັນຄົ້ນຄວ້າ ໂຍທາທິການ ແລະ ຂົນສົ່ງ ໄດ້ຈັດກອງປະຊຸມສະຫລຸບ ຕີລາຄາ ການຈັດຕັ້ງປະຕິບັດ ມະຕິກອງປະຊຸມໃຫຍ່ ຄັ້ງທີ IV ຂື້ນ ຢູ່ທີ່ຫ້ອງປະຊຸມຂອງສະຖາບັນ ຍທຂ, ກອງປະຊຸມ ຄັ້ງນີ້ໃຫ້ກຽດເປັນປະທານໂດຍ ສະຫາຍ ດຣ ສັນຕິສຸກ ສິມມາລາວົງ ຄະນະປະຈຳພັກ, ຮອງ ລັດຖະມົນຕີ ກະຊວງ ຍທຂ, ມີສະຫາຍ ນາງ ພອນສະຫວັນ ແພງສີດາ, ຄະນະພັກກະຊວງ, ເລຂາໜ່ວຍພັກ ສະຖາບັນຄົ້ນຄວ້າ ໂຍທາທິການ ແລະ ຂົນສົ່ງ ມີບັນດາຄະນະພັກຮາກຖານ, ບັນດາໜ່ວຍພັກຮາກຖານ ແລະ ພະນັກງານສະມາຊິກພັກ ເຂົ້າຮ່ວມ ຈຳນວນ 32 ສະຫາຍ ຍິງ 8 ສະຫາຍ.
ກອງປະຊຸມໄດ້ຮັບຟັງບົດສະຫລຸບການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ IV 4 ປີ ແລະ ແຜນການ ໃນປີຕໍ່ໜ້າ ຈາກນັ້ນກອງປະຊຸມໄດ້ຮັບຟັງການໂອ້ລົມ ແລະ ໃຫ້ທິດຊີ້ນຳ ຂອງສະຫາຍ ດຣ ສັນຕິສຸກ ສິມມາລາວົງ ຄະນະປະຈຳພັກ, ຮອງລັດຖະມົນຕີ ກະຊວງ ຍທຂ ໂດຍສະຫາຍໄດ້ເນັ້ນໜັກໃຫ້ພະນັກງານສະມາຊິກພັກເອົາໃຈໃສ່ ປັບປຸງພັດທະນາຕົວເອງຂື້ນ ໂດຍສະເພາະແມ່ນຄຸນທາດການເມືອງ, ຄຸນສົມບັດສິນທຳປະຕິວັດ, ຈັນຍາບັນ, ຈັນຍາທຳ ຄວາມຮູ້ຄວາມສາມາດ ເພື່ອເຮັດໃຫ້ການປະຕິບັດຫນ້າທີ່ວຽກງານຂອງສະຖາບັນ ມີປະສິດຕິພາບ ແລະ ປະສິດທິຜົນຕື່ມອີກ, ໂດຍສະເພາະແມ່ນໃຫ້ເອົາໃຈໃສ່ສຶກສາອົບຮົມດ້ານການເມືອງແນວຄິດ ໃຫ້ແຂງແຮງຕື່ມອີກ ເພື່ອສຶກສາອົບຮົມໃຫ້ພະນັກງານສະມາຊິກພັກ ກຳແໜ້ນເຊື່ອມຊືມແນວທາງປ່ຽນແປງໃໝ່ ອັນມີຫລັກການຂອງພັກ, ເສີມຂະຫຍາຍນ້ຳໃຈຮັກຊາດ, ເຊິດຊູສະຕິເອກະລາດເປັນເຈົ້າຕົນເອງ ບົນພື້ນຖານຍຶດໝັ້ນເສັ້ນທາງກ້າວຂື້ນສູ່ສັງ ຄົມນິຍົມ, ເອົາໃຈໃສ່ລະບອບວິທີເຮັດວຽກຢ່າງເຂັ້ມງວດ ແລະ ປັບປຸງກົນໄກປະສານງານເກັບກຳບັນຫາໃຫ້ທັນເວລາ ແລະ ຄົ້ນຄວ້າ ເພື່ອແກ້ໄຂບັນຫາສອດຄ່ອງກັບສະພາບຕົວຈິງແຕ່ລະໄລຍະ ເພື່ອໃຫ້ການບໍລິການຮັບໃຊ້ປະຊາຊົນ ໃຫ້ມີທ່າກ້າວໃໝ່, ມີຄວາມວ່ອງໄວ, ໂປ້ງໃສ ມີປະສິດທິພາບ ແລະ ປະສິດທິຜົນທີ່ດີຂື້ນກວ່າເກົ່າ, ເອົາໃຈໃສ່ວຽກ ງານກໍ່ສ້າງພັກ ແລະກໍ່ສ້າງພະນັກງານ ໃຫ້ເປັນລະບົບຕໍ່ເນື່ອງ ເພື່ອສ້າງສະມາຊິກພັກໃຫ້ມີຄວາມໜັກແໜ້ນ ເຂັ້ມແຂງ, ສ້າງພະນັກງານນຳພາ, ຄຸ້ມຄອງ ແລະ ພະນັກງານວິຊາການ ໃຫ້ມີຄຸນນະພາບ, ສອດຄ່ອງກັບວຽກງານຕົວຈິງຂອງເຂົາເຈົ້າ.
ເອົາໃຈໃສ່ຊີ້ນໍາ-ນຳພາ ວຽກງານວິຊາສະເພາະ, ເພີ່ມທະວີການຄົ້ນຄວ້າ ແລະ ເຜີຍແຜ່ຜົນສໍາເລັດທາງ ດ້ານວິຊາການຂອງຂະແໜງການ ໂຍທາທິການ ແລະ ຂົນສົ່ງ ຈາກພາລະບົດບາດທີ່ໄດ້ຮັບມອບໝາຍຂອງກະຊວງ ໃຫ້ປະກົດຜົນເປັນຈິງ ເພື່ອຕອບສະໜອງໄດ້ຕາມຄວາມຮຽກຮ້ອງຕ້ອງການຂອງບັນດາກົມ, ກອງ ອ້ອມຂ້າງການຊວງ ແລະ ສັງຄົມ, ອີກສິ່ງໜຶ່ງທີສຳຄັນ ແມ່ນສະມາຊິກພັກ-ພະນັກງານ ຕ້ອງມີຈັນຍາບັນ, ມີຄວາມຮັບຜິດຊອບຕໍ່ການ ປະຕິບັດໜ້າທີ່ ທີ່ການຈັດຕັ້ງມອບໝາຍໃຫ້, ມີຄວາມປະດິດສ້າງໃນວຽກງານວິຊາສະເພາະທີ່ຕົນຮັບຜິດຊອບສຳເລັດ ຜົນເປັນຢ່າງດີ.
ສະຫຼຸບສະພາບອາກາດ ແລະ ນ້ຳປະຈຳເດືອນ ທັນວາ 2017 ແລະ ຄາດຄະເນສະພາບອາກາດ ແຕ່ເດືອນ ມັງກອນ-ກຸມພາ-ມີນາ 2018
- Details
- Published on ຈັນ, 15 ມັງກອນ 2018 03:23
More Articles...
- ພິທີລະນຶກວັນສາກົນ ຢຸດຕິການໃຊ້ຄວາມຮຸນແຮງຕໍ່ແມ່ຍິງ 25 ພະຈິກ 2017
- ຈັດຕັ້ງເຊື່ອມຊຶມມະຕິກອງປະຊຸມຄົບຄະນະ ຄັ້ງທີ 5 ຂອງຄະນະບໍລິຫານງານສູນກາງພັກສະໄໝທີ X
- ກົມນ້ຳປະປາ, ກະຊວງ ຍທຂ ສປປ ລາວ ແລະ ຫ້ອງການນ້ຳປະປາ ນະຄອນໄຊຕະມະ ປະເທດຍີ່ປຸ່ນ ເຊັນສອງບົດບັນທຶກຮ່ວມກັນ ຢູ່ທີ່ໂຮງແຮມລາວພຣາຊ່າ ນະຄອນຫລວງວຽງຈັນ
- ທ່ານ ລັດຕະນະມະນີ ຄູນນີວົງ ຮອງລັດຖະມົນຕີ ກະຊວງໂຍທາທິການ ແລະ ຂົນສົ່ງ ເຂົ້າຮ່ວມພິທີລິເລີ່ມຂະບວນການກໍ່ສ້າງທາງລົດໄຟລາວ-ຈີນ ເພື່ອໃຫ້ເປັນເສັ້ນທາງແຫ່ງຄວາມປອດໃສຂາວສະອາດ ໃນລະຫວ່າງວັນທີ 18 – 21 ທັນວາ 2017 ທີ່ເມືອງຫລາ ສປ ຈີນ